Document ID: 32012R1019

REGULAMENTUL DE PUNERE ÎN APLICARE (UE) NR. 1019/2012 AL COMISIEI
din 6 noiembrie 2012
de modificare a Regulamentului (CE) nr. 1096/2009 în ceea ce privește conținutul minim de endo-1,4-beta-xilanază produsă de Aspergillus niger (CBS 109.713) ca aditiv furajer în hrana puilor pentru îngrășare și în hrana rațelor (titularul autorizației: BASF SE)
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
întrucât:
(1)
Enzima endo-1,4-beta-xilanază produsă de Aspergillus niger (CBS 109.713), aparținând categoriei „aditivi zootehnici”, a fost autorizată pentru o perioadă de 10 ani ca aditiv furajer în hrana puilor pentru îngrășare și în hrana rațelor prin Regulamentul (CE) nr. 1096/2009 al Comisiei (2) și în hrana curcanilor pentru îngrășare prin Regulamentul (CE) nr. 1380/2007 al Comisiei (3).
(2)
În conformitate cu articolul 13 alineatul (3) din Regulamentul (CE) nr. 1831/2003, titularul autorizației a propus modificarea termenilor autorizației enzimei în cauză prin reducerea conținutului minim de la 560 TXU/kg la 280 TXU/kg în ceea ce privește utilizarea la puii pentru îngrășare și la rațe. Cererea a fost însoțită de datele justificative relevante.
(3)
Autoritatea Europeană pentru Siguranța Alimentară (denumită în continuare „autoritatea”) a concluzionat în avizul ei din 2 februarie 2012 (4) că, în noile condiții de utilizare propuse, enzima în cauză este eficientă în doza minimă menționată în cerere, de 280 TXU/kg Autoritatea consideră că nu sunt necesare cerințe specifice pentru monitorizarea ulterioară introducerii pe piață.
(4)
Condițiile prevăzute la articolul 5 din Regulamentul (CE) nr. 1831/2003 sunt îndeplinite.
(5)
Prin urmare, Regulamentul (CE) nr. 1096/2009 al Comisiei ar trebui modificat în consecință.
(6)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Regulamentul (CE) nr. 1096/2009 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 noiembrie 2012.

Labels: 0
3
17
6